OpenLLM-France/wikimedia huggingface dataset:
# Avatar: Frontiers of Pandora

Avatar: Frontiers of Pandora és un videojoc d'acció i aventura de món obert basat en la sèrie de pel·lícules Avatar de James Cameron. El joc està sent desenvolupat per Massive Entertainment i va ser publicat per Ubisoft per a Microsoft Windows, PlayStation 5, Xbox Series X/S el 7 de desembre de 2023.

## Desenvolupament

El joc es va anunciar per primera vegada el març de 2017 quan Massive va anunciar que el seu proper títol important es basaria en Avatar de James Cameron. En una trucada d'inversors del 2021, es va revelar que el joc s'havia de llançar provisionalment entre l'abril del 2022 i el març del 2023. El títol es va anunciar com a Avatar: Frontiers of Pandora amb un tràiler a l'E3 2021 i es va anunciar per al llançament el 2022. El videojoc explicarà una història independent dins de l'univers Avatar.
El joc es va retardar el juliol de 2022 des de la seua finestra de llançament inicial de 2022 fins a l'any fiscal 2023-24 (abril de 2023 a març de 2024). Durant la presentació d'Ubisoft Forward de juny de 2023, es va revelar una data de llançament del 7 de desembre de 2023.

## Referències

* ↑ «Avatar: Frontiers of Pandora is an open-world action-adventure for Xbox Series X/S, PS5 and PC» (en anglès britànic), 12-06-2021. [Consulta: 14 juny 2021].
* ↑ «Avatar Game from Division Developer Massive» (en anglès americà), 28-02-2017. [Consulta: 17 abril 2021].
* ↑ «Massive Entertainment And Ubisoft's Avatar Game Releasing Before April 2023, Before Their Star Wars RPG» (en anglès americà), 10-02-2021. [Consulta: 13 juny 2021].
* ↑ Hall, Charlie. «Ubisoft reveals Avatar: Frontiers of Pandora with a new trailer at E3» (en anglès), 12-06-2021. [Consulta: 12 juny 2021].
* ↑ Peters, Jay. «Surprise, surprise — Ubisoft’s Avatar game is delayed». The Verge, 21-07-2022. [Consulta: 21 juliol 2022].
* ↑ Peters, Jay. «Avatar: Frontiers of Pandora is coming out later this year» (en anglès americà), 12-06-2023. [Consulta: 12 juny 2023].
# Sorex shinto

Sorex shinto és una espècie de mamífer de la família de les musaranyes (Soricidae). És endèmica del Japó.

## Referències

* ↑ Insectivore Specialist Group 1996. Sorex shinto. Llista Vermella d'Espècies Amenaçades de la UICN 2006. Consultat el 30 juliol 2007.
# Regla dels terços

En fotografia, la regla dels terços divideix una imatge en nou parts iguals. Aquestes es divideixen per dues línies imaginàries iguals, dues de forma horitzontal i dues més de forma vertical. Els quatre punts formats per les interseccions d'aquestes línies poden ser utilitzats per efectes d'alineació en fotografia.

## Punts d'intersecció

Els fotògrafs i pintors solen utilitzar els quatre punts d'intersecció per ubicar-hi el centre d'atenció de la composició i així crear una imatge estèticament agradable i equilibrada. Normalment, el punt d'atenció o el subjecte principal es col·loca en qualsevol dels quatre punts i si existís un segon punt d'atenció, aquest es posaria al costat oposat diagonalment, és a dir, el punt oposat.

## Llei de l'horitzó

També cal tenir en compte la llei de l'horitzó si es treballa amb paisatges. Pel que fa a aquesta llei, es diu que s'ha de col·locar l'horitzó a la línia inferior, a 1/3 per donar prioritat al cel o a la línia horitzontal superior, a 2/3 per donar-li prioritat a la terra. Aquesta llei també s'aplica a fotografies tipus "landscape" o retrats.
Alinear les fotografies d'acord amb aquesta llei genera més tensió, energia i interès a la fotografia, que simplement centrar l'objectiu.

## Enllaços externs

* La Regla de los Tercios: Mejora tu Composición Fotográfica
# El Dr. Jekyll i la seva germana Hyde

* Per a altres significats, vegeu «Jekyll i Hyde».
El Dr. Jekyll i la seva germana Hyde (títol original en anglès: Dr. Jekyll and Sister Hyde) és una pel·lícula britànica dirigida per Roy Ward Baker, del 1971. Tot és gairebé a nivell d'aquest joc de paraules entre « Mister » i « Sister» en aquesta relectura « desviada » de la novel·la de R. L. Stevenson. Aquesta pel·lícula ha estat doblada al català.

## Argument

Com en l'obra literària L'Estrany Cas del doctor Jekyll i del Sr. Hyde, el doctor Jekyll s'aïlla cada vegada més sovint i molt de temps per portar a terme les seves recerques orientades cap al descobriment d'una substància que combati les malalties. Aquest comportament intriga els seus veïns de dalt i... frustra en particular la seva jove veïna. La nova orientació que Jekyll dona als seus treballs sorprèn el seu col·lega i mestre, mentre joves dones del barri són assassinades.
En aquest començament del decenni de 1970, la Hammer Films, llavors en pèrdua de velocitat, prova de posar un punt d'erotisme als clàssics temes de terror que havien estat abans un èxit. A més de la seva evident il·lustració de dualitat sexual que la desmarca de totes les altres, aquesta nova variació del mite creat per Stevenson fa coincidir el seu relat amb dos de notoris elements històrics que tanmateix més de mig segle separa: Jack l'Esbudellador i els homicidis del duo de resurreccionistes Burke i Hare.
L'actor Ralph Bates, protagonista d'Els Horrors de Frankenstein (1970) de Jimmy Sangster, va ser proposat com un probable relleu a Peter Cushing i Christopher Lee, estrelles del decenni precedent.
Creador de la famosa sèrie The Avengers, el guionista Brian Clemens col·laborarà una segona vegada amb la Hammer per posar en escena la seva única pel·lícula com a realitzador, Captain Kronos - Vampire Hunter (1974).

## Repartiment

* Ralph Bates: El Doctor Jekyll
* Martine Beswick: Sister Hyde
* Gerald Sim: el Professor Robertson
* Lewis Fiander: Howard
* Susan Broderick: Susan
* Dorothy Alison: Sra. Spencer
* Ivor Dean: Burke
* Philip Madoc: Byker
* Irene Bradshaw: Yvonne
* Neil Wilson: el vell policia
* Paul Whitsun-Jones: el sergent Danvers
* Tony Calvin: Hare
* Dan Meaden: Town Crier
* Virginia Wetherell: Betsy

## Al voltant de la pel·lícula

* El rodatge s'ha desenvolupat als estudis d'Elstree
* El paper de Sister Hyde va ser primer de tot proposat a Caroline Munro que el va refusar a causa de les escenes de nus.

## Referències

* 1 2 «El Dr. Jekyll i la seva germana Hyde». esadir.cat.
* ↑ «Dr Jekyll & Sister Hyde (1971)» (en anglès). The New York Times.
* ↑ Critica DevilDead
* ↑ Critica DevilDead (DVD StudioCanal)
# Elgin (Texas)

Elgin és una ciutat a l'estat de Texas. Segons el cens del 2000 tenia 5.700 habitants.

## Demografia

Segons el cens del 2000, Elgin tenia 5.700 habitants, 1.869 habitatges, i 1.349 famílies. La densitat de població era de 468,3 habitants per km².
Dels 1.869 habitatges en un 36,2% hi vivien nens de menys de 18 anys, en un 51,8% hi vivien parelles casades, en un 14,6% dones solteres, i en un 27,8% no eren unitats familiars. En el 22,3% dels habitatges hi vivien persones soles l'11,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,98 i el nombre mitjà de persones que vivien en cada família era de 3,5.
Per edats la població es repartia de la següent manera: un 29,8% tenia menys de 18 anys, un 10,6% entre 18 i 24, un 28,4% entre 25 i 44, un 17,6% de 45 a 60 i un 13,6% 65 anys o més.
L'edat mediana era de 32 anys. Per cada 100 dones de 18 o més anys hi havia 93,8 homes.
La renda mediana per habitatge era de 38.750 $ i la renda mediana per família de 48.125 $. Els homes tenien una renda mediana de 31.368 $ mentre que les dones 21.095 $. La renda per capita de la població era de 16.698 $. Aproximadament el 10,4% de les famílies i el 16,1% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Elgin». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 12 agost 2010].
* ↑ «Geographic Comparison Table- Elgin». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].
# Balunik

El Balunik fou un districte de Vaspurakan, feu hereditari de la família Baluní, a la vall mitjana del riu Marmert.
Limitava al nord amb l'Arberanik; a l'est amb el Barilovit; a l'oest el Bogunik; i al sud l'Ardjishakoit (Ardjesh) i per una petita part amb el districte de Dosp (Van).
# Phillip Ragon

Phillip Terrence "Terry" Ragon és un emprenedor estatunidenc i filantrop que va fundar InterSystems i és el seu actual executiu en cap (CEO). Va donar 100 milions de dòlars durant 10 anys per la recerca sobre la SIDA mitjançant el Phillip T. and Susan M. Ragon Institute a l'Hospital General de Massachusetts.
Es va graduar al MIT el 1971.

## Referències

* ↑ http://www.google.cat/hostednews/ap/article/ALeqM5iZiOOvuWyxdaC8CRUSOMFzcX9V8gD964PLKG4%5BEnllaç+no+actiu%5D
* ↑ http://web.mit.edu/newsoffice/2009/ragon-mit-tt0204.html
# Rastdzinad

Rastdzinad (en osset: Рæстдзинад, 'Veritat'), és un diari escrit en osset que s'edita a Vladikavkaz, a Ossètia del Nord. Va aparèixer per primer cop el 14 de març de 1923 com a òrgan del comitè d'Ossètia del Nord del PCUS. Actualment s'edita tots els dies excepte diumenges i dilluns.
El seu nom s'inspirà en el del diari soviètic Pravda.

## Referències

* ↑ «рӕстдзинад» (en anglès). [Consulta: 16 maig 2021].
* ↑ «Республиканская народная газета Северной Осетии «Рæстдзинад» отметила свой 95-летний юбилей». Ossetia News, 18-10-2018. [Consulta: 16 maig 2021].
* ↑ «Газет». Rastdzinad. [Consulta: 16 maig 2021].
* ↑ «Pravda» (en anglès). Encyclopedia Britannica. [Consulta: 16 maig 2021].
# Eleccions municipals de 1995 a la Masó

Les eleccions municipals de 1995 a la Masó van ser unes eleccions locals que es van celebrar el diumenge 28 de maig de 1995 a Masó, a l'Alt Camp, com a part de les eleccions municipals espanyoles. Es van triar els 7 regidors de l'Ajuntament de la Masó.

## Sistema electoral

Les eleccions als ajuntaments de l'Estat espanyol estan fixades per celebrar-se el quart diumenge de maig cada quatre anys. El sistema electoral fa servir la regla D'Hondt amb representació proporcional, llistes tancades i una barrera electoral del 5% dels vots vàlids, que inclou els vots en blanc. La votació per a l'assemblea local es basa en el sufragi universal.
En les eleccions municipals, la circumscripció electoral és el municipi i el nombre d'escons (o sigui, regidors) a triar del municipi es determina en funció del nombre d'habitants censats en aquest municipi. En el cas de la Masó, en tenir 218 persones censades, l'hi correspon 7 regidors.

## Candidatures

El 2 de maig del mateix any, la Junta Electoral de Zona de Valls va proclamar tres candidatures del municipi de la Masó en el Butlletí Oficial de la Província de Tarragona.
* Esquerra Republicana de Catalunya (ERC)
* Convergència i Unió (CiU)
* Partit dels Socialistes de Catalunya (PSC-PSOE) (PSC)

## Jornada electoral
### Constitució de les meses

En aquell moment, la Masó tenia una població de 257 habitants, dels quals 218 persones van ser cridades a votar a l'única mesa que es va constituir al municipi.

### Participació

La participació en aquestes eleccions va ser de 90,4%, el qual cosa implica que un total de 197 ciutadans del municipi van decidir exercir el seu dret a vot. Comparant aquesta participació amb la mitjana catalana, la Masó va registrar una xifra notablement alta, situant-se en 25,6 punts percentuals per sobre.
A continuació, es presenta una taula amb els percentatges de participació registrats a diferents hores del dia de les eleccions:
| Hores | la Masó |
| Participació (14h) | 59,2% ( 18,2%) |
| Participació (18h) | 79,8% ( 24,1%) |
| Participació (20h) | 90,4% ( 24,5%) |

## Referències

* 1 2 «Llei orgànica 5/1985, de 19 de juny, del règim electoral general». Portal Jurídic de Catalunya. [Consulta: 31 maig 2023].
* ↑ «Infoelectoral | Resultados electorales» (en castellà). Ministerio de Interior | Gobierno de España. [Consulta: 31 maig 2023].
* ↑ «Elecciones. Elecciones Locales. 28 de mayo de 1995.» (en castellà). Junta Electoral Central. [Consulta: 17 juny 2023].
* 1 2 «Resultats electorals». Generalitat de Catalunya. Arxivat de l'original el 2022-10-10. [Consulta: 4 juny 2023].
# Banda

«Banda» té aquests significats:
* Banda (ètnia)
* Banda (freqüència), interval de freqüències
* Banda (heràldica), peça heràldica que travessa diagonalment el camper d'un escut d'armes
* Banda (societat), tipus de grup humà
* Banda de carrer, grup amb un lideratge ben definit i amb una organització interna que reclamen el control d'una zona
* Banda o cinta (heràldica), element que es col·loca com a premi o distinció
* Banda (unitat militar), unitat tàctica de l'Imperi Romà d'Orient
* Banda de música, conjunt de músics d'instruments de vent i percussió
* Banda sonora, música d'una pel·lícula
* Banda militar (música), grup de músics que realitzen tasques musicals per a funcions militars.
* Biografies:
** Rupiah Banda, president de Zàmbia
** Hastings Kamuzu Banda, (1896 – 1997), president de Malawi
** Banda Singh Bahadur, senyor de la guerra sikh
* Toponímia:
** Districte de Banda, districte d'Uttar Pradesh (Índia)
** Banda (Índia), ciutat de l'Índia
** Banda (Ghana), ciutat de Ghana
** Banda (Uganda), suburbi de Kampala (Uganda)
** Illes Banda, arxipèlag d'Indonèsia
** Mar de Banda, mar al sud de les Moluques (Indonèsia)
Viccionari
# Potència de Planck

La potència de Planck, simbolitzat com P$_P$, és la unitat de potència al sistema d'unitats naturals conegut com a unitats de Planck.
La potència de Planck s'expressa com:
$P_{P}={\frac {E_{P}}{t_{P}}}={\frac {\hbar }{t_{P}^{2}}}={\frac {c^{5}}{G}}\approx$ 3,62831 × 10$^{52}$ W
on
* $E_{P}$ és l'energia de Planck
* $t_{p}=(\hbar G/c^{5})^{\frac {1}{2}}$ és el temps de Planck
* $\hbar$ és la constant de Planck reduïda
* $c$ és la velocitat de la llum al buit
* $G$ és la constant de la gravitació
L'energia de Planck dividida pel temps de Planck (aproximadament 3,62831 × 10$^{52}$ W) és una unitat massa gran. L'esclat de raigs gamma, el fenomen físic més intens i lluminós que es coneix, seria de l'ordre d'1 × 10$^{45}$ W, menys d'una deumil·lionèssima part de la potència de Planck. De fet passar d'un quart de la potència de Planck produiria un horitzó d'esdeveniments sota la relativitat general.

## Vegeu també

* Constant de Planck

## Enllaços externs

* Planck Units Swinburne University (anglès)
# Rastatt

Rastatt és una ciutat de l'estat de Baden-Württemberg, a Alemanya. Està situada a la riba del riu Murg, sis quilòmetres abans de la confluència amb el Rin, i té una població aproximada de 47.500 habitants (2010).
Fins al final del segle xvii, Rastatt no tenia gairebé cap tipus d'influència política. No obstant, després d'haver estat destruïda pels francesos el 1689, la va reconstruir a una escala més gran el marcgravi Lluís Guillem de Baden-Baden. Va ser la seu del Primer i el Segon congressos de Rastatt, que van donar lloc al Tractat de Rastatt.
Va ser la residència dels marcgravis de Baden-Baden fins al 1771. La revolució de Baden, el 1849, va començar el maig d'aquell any amb un motí de soldats sota el comandament de Ludwik Mieroslawski i Gustav Struve, i va acabar poques setmanes després amb la conquesta de la ciutat pels prussians. Durant alguns anys, Rastatt va ser una de les fortaleses més sòlides de l'imperi alemany, però les fortificacions es van desmantellar el 1890.
# Emine Çolak

Emine Çolak (Lefkoşa, 9 de març de 1958) és una política turcoxipriota, la primera Ministra d'afers exteriors dona de la República Turca de Xipre del Nord.

## Vida i carrera

Nascuda a Lefkoşa el 1958, és advocada de formació. És graduada de la Facultat de Dret de Londres. Va ser la primera ministra dona d'afers exteriors del RTXN entre el 16 de juliol de 2015 i el 16 d'abril de 2016, en el govern de Kalyoncu, una coalició de dos partits. El 25 d'agost de 2015 va fer una visita oficial a Turquia per entrevistar-se amb el Ministre d'Afers Exteriors de Turquia i va ser rebuda pel President de la República. Çolak ha estat membre del Consell Municipal (diputada local) de Lefkoşa o Nicosia del Nord entre 1994 i 2002. Segons un diari turcoxipriota, Çolak s'assembla molt físicament a la exPrimera Ministra de Turquia, Tansu Çiller. Emine Çolak parla bé anglès i francès, i és mare de tres fills.

## Vegeu també

* Sibel Siber

## Referències

* ↑ http://www.kibrispostasi.com/index.php/cat/35/news/167454/PageName/KIBRIS_HABERLERI
* ↑ http://www.halkinsesikibris.com/m/index.php?islem=detay&id=36569
* ↑ http://www.turansam.org/makale.php?id=8777
* ↑ http://www.kibrispostasi.com/index.php/cat/35/news/167490/PageName/KIBRIS_HABERLERI
* ↑ http://mfa.gov.ct.tr/foreign-minister-colak-carries-out-first-official-visit-to-ankara/
* ↑ http://www.mfa.gov.tr/no_-236_-24-agustos-2015_-kktc-disisleri-bakani-emine-colak_in-ulkemize-yapacagi-resmi-ziyaret-hk_.tr.mfa
* ↑ http://www.mfa.gov.tr/kuzey-kibris-turk-cumhuriyeti-disisleri-bakani-emine-colak-ankara_da.tr.mfa
* ↑ http://www.tccb.gov.tr/haberler/410/34164/kktc-disisleri-bakani-colak-cumhurbaskanligi-kulliyesinde.html
* ↑ http://www.guide2womenleaders.com/foreign_ministers.htm
* ↑ http://www.gundemkibris.com/yeni-kabinede-sasirtan-benzerlik-127070h.htm Arxivat 2016-11-04 a Wayback Machine.
* ↑ http://mfa.gov.ct.tr/tr/bakanlik-2/gorev-alan-bakanlar/

## Enllaços externs

* Entrevista amb Emine Çolak a CNN Turk Arxivat 2016-11-04 a Wayback Machine.
# Poniky

Poniky és un poble i municipi d'Eslovàquia que es troba a la regió de Banská Bystrica.

## Història

La primera menció escrita de la vila es remunta al 1284.
# Samuel ha-Leví

Samuel ha-Leví és el nom dels següents personatges:
Samuel ha-Leví és un nom molt comú entre els jueus andalusins i sefardites. Entre els personatges coneguts amb aquest nom es poden destacar:
* Samuel ha-Leví, poeta àrab-jueu de Toledo (aprox. 1075-1141).
* Samuel ha-Leví (traductor), traductor de la cort d'Alfons X el Savi (segle xiii).
* Samuel ha-Leví (polític), diplomàtic i tresorer de Pere I de Castella (mort el 1361).
# Sorex kozlovi

Sorex kozlovi és una espècie de musaranya que es troba solament al Dze-Chyu, un afluent del riu Mekong, al Tibet.
En l'edició de 2008 de la Llista Vermella de la UICN, i a causa de la manca de dades recents, l'espècie no ha estat assignada a cap categoria de risc, tot i que en l'edició de 1996 es va considerar que estava en perill extremadament greu d'extinció.
Fou anomenada en honor del viatger i explorador rus Piotr Kozlov.

## Referències

* 1 2 . Sorex kozlovi. UICN 2008. Llista Vermella d'espècies amenaçades de la UICN, edició 2008, consultada el 7 octubre 2008.
* ↑ Beolens, B.; Watkins, M.; Grayson, M. The Eponym Dictionary of Mammals (en anglès). Johns Hopkins University Press, 2009, p. 229. ISBN 978-0801893049.
# Fonzaleche

Fonzaleche és un municipi de la Rioja, a la regió de la Rioja Alta. Situat sobre un turó proper al lloc on es creuaven dues calçades romanes.

## Història

Els primers esments històrics d'aquesta vila daten del segle xi que apareix citada en els furs de Miranda de Ebro i de Cerezo de Río Tirón. Va ser repoblada per mossàrabs als quals deu el nom Fonte Abdazalete A partir del segle xii va formar part del senyoriu del monestir de San Millán de la Cogolla. El 19 de maig de 1240 apareix reflectit en dos documents, un llatí i un altre romanç, l'arranjament d'una disputa entre quatre clergues de Fonzaleche i l'abat de San Millán. En ells apareix Gonzalo de Berceo com a testimoni de vista. (San Millán, Bulario 33r-v).
Presenta indicis d'haver estat fortificada.

## Referències

* ↑ Govern de La Rioja. «Listado de municipios» (en castellà), 2016. Arxivat de l'original el 20 de gener 2022. [Consulta: 15 febrer 2021].
# Emirat Islàmic de l'Afganistan (desambiguació)

«Emirat Islàmic de l'Afganistan» té aquests significats:
* Emirat Islàmic de l'Afganistan (1996–2001)
* Afganistan

## Vegeu també

* Guerra de l'Afganistan
* Talibà
# Ponne

Ponne o Poini és un riu que neix amb el nom de Damalcheruvu, a les muntanyes al sud-oest de Chandragiri al nord de Tamil Nadu. Corre uns 75 km en direcció sud cap a Vellore i Arcot. La seva aigua s'utilitza principalment per irrigació. Cap dels seus tributaris és important però a un d'ells hi ha la població de Chittur.

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Fraichiches

Els fraichiches o frachiches (en àrab الفراشيش, al-farāxīx) són una confederació tribal tunisiana qualificada de tribus àrabo-amazics a començaments del segle xx. Formava una aliança de seguretat per a la major part de les poblacions que vivien principalment a les regions de Kasserine i de Thala.
En 1906, els fraichiches es revoltaren contra llur marginació i pobresa.

## Composició

* Aouled Ali (أولاد علي. Awlād ʿAlī) : Houafedh (حوافظ, Ḥwāfiẓ), Gmata (قماطة, Qmāṭa), Semaala (سماعلة, Samāʿla), Bennana (بنانة, Bannāna), Ghida (غيدة, Ḡīda), Hiechra (هياشرة. Hyāxra), Zid (زيد, Zīd), Mraouena (مراونة, Mrāwina)
* Aouled Neji (أولاد ناجي, Awlād Nājī) : Asker (عسكر, ʿAskar), Zeaaba (ar), Henadra (حنادرة, Ḥanādra), Afyel (الأفيال. al-Afyal), Ferdha (فرضة. Firḍa), Beassa (بعاصة, Baʿāsa), Boulaaba (بولعابة, Būlʿāba), Aboub (عبعوب, ʿAbʿūb)
* Aouled Ouezez (أولاد وزاز. Awlād Wazzāz) : Hawadeth (حوادث. Ḥawādiṯ), Harakata (حراكتة, Ḥarākita), Assilet (عسيلات, ʿAsīlāt), Hamza (حمزة, Ḥamza)
* Rouabeh (الروابح, ar-Rwābiḥ) a Algèria.

## Llengua

La llengua parlada per aquestes tribus és majoritàriament l'àrab.

## Referències

* ↑ Camps, Gabril; Martel, André. «Fraichich». A: Encyclopédie berbère (en francès). XIX. Aix-en-Provence: Édisud, 1998, p. 2930-2933. ISBN 2-85744-994-1 [Consulta: 24 juliol 2015].
* ↑ (àrab) « Soulèvement des Fraichiches en 1906 », Al Chourouk, 14 juillet 2009 Arxivat 2014-05-18 a Wayback Machine.
# Emirat d'Alpont

* Història del País Valencià
* Formació geològica
* Prehistòria
* Període iber
* Període cartaginès
* Període romà
* Període visigot
* Edat mitjana (Període musulmà)
* Conquesta omeia
* Valiat de l'Àndalus
* Emirat de Qurtuba
* Califat de Qurtuba
* Emirat d'Alpont
* Emirat de Balànsiya
* Emirat de Dàniyya
* Emirat de Múrsiya
* Regne de València
* Conquesta del Regne de València
* Segle d'or
* Decrets de Nova Planta
* Dinastia Borbó
* Història contemporània
* Llista de presidents de la Generalitat
L'emirat d'Alpont, taifa d'Alpont o Al-Būnt fou un petit estat musulmà a la regió de la moderna Alpont.
Fou establert per un cap local, l'amírida Abd-Al·lah ibn Qàssim al-Fihrí, en una data indeterminada vers el 1018. Abd-Al·lah, per reforçar el seu poder, va acollir el 1019 a Hixam, germà d'Abd-ar-Rahman IV al-Murtada bi-L·lah que va romandre a la zona uns quants anys fins que el 1026 fou proclamat califa per Mujàhid de Dénia amb el nom d'Hixam al-Mutadd bi-L·lah; de moment va optar per no moure's però el desembre de 1029 va fer solemne entrada a Còrdova.
El 1030 va morir Abd-Al·lah i el va succeir el seu fill Muhàmmad ibn Abd-Al·lah Yumm-ad-Dawla. El 1032 aquest emir va deixar de llegir la khutba (oració) en nom del califa. El va succeir el 1042 el seu fill Àhmad ibn Muhàmmad Adud-ad-Dawla. Aquest va morir sobtadament el 1048 i el seu fill Ibn Àhmad era un menor de sis anys, que nominalment fou proclamat sota la custòdia del seu oncle Abd-Al·lah ibn Muhàmmad que pocs mesos després va assolir la corona amb el títol de Janah-ad-Dawla. Pel nom del pare del primer emir la dinastia és coneguda com a Banu Qàssim i també com a madinites pel seu origen a Medina.
El 1091 els emirats d'Alpont, Sahla (Albarrasí), Sogorb, Xèrica i Morvedre van quedar sota la protecció de l'exèrcit mercenari encapçalat pel castellà Rodrigo Díaz de Vivar, que va rebre dels àrab el títol de Sidi (senyor) del que va derivar el del Cid.
El 1103 va ser ocupada pels almoràvits i va passar a l'emirat de Balànsiya el 1145. El 1172 va estar incorporada als dominis dels almohades fins al 1229 que va quedar integrada a l'emirat de Múrcia. El 1238 va ser conquerida pel rei de Catalunya i Aragó Jaume I.

## Llista d'emirs

* Abd-Al·lah (I) ibn Qàssim 1018? - 1030
* Muhàmmad Yumm-ad-Dawla 1030-1042
* Àhmad Adud-ad-Dawla ?-1048
* Ibn Àhmad 1048
* Abd-Al·lah (II) Janah-ad-Dawla 1048-1092
* Ibn Abd-Al·lah ? 1092-1103